

 **REPUBLIKA HRVATSKA**

**ŠIBENSKO - KNINSKA ŽUPANIJA**

 **GRAD DRNIŠ**

 **GRADONAČELNIK**

KLASA: 334-01/23-10/5

URBROJ: 2182-06-23-01

Drniš, 16. svibnja 2023. godine

**PREDMET:** Poziv na dostavu ponuda

Poštovani,

u privitku ovog dopisa dostavljamo Vam Poziv na dostavu ponuda za predmet nabave: Izrada projektno-tehničke dokumentacije i troškovnika za postavljanje mlinova u prizemlje Stare mlinice u kanjonu rijeke Čikole, **JN 25/23.**

Ako ste zainteresirani, molimo dostavite svoju ponudu.

S poštovanjem,

 **GRADONAČELNIK**

**mr.sc. Josip Begonja, v.r.**

PRIVITAK:

* kao u tekstu

UPUTE ZA NADMETANJE ZA GOSPODARSKE SUBJEKTE:

\* Jednostavna nabava; sukladno članku 5. Pravilnika o provedbi postupka jednostavne nabave („Službeni glasnik Grada Drniša“, broj 7/20).

Predmet nabave sufinanciran je sredstvima Šibensko-kninske županije temeljem prijave na Javni Poziv za podnošenje zahtjeva za dodjelu bespovratnih sredstava za projekte iz turizma u 2023. godini.

***1. Naručitelj:***

GRAD DRNIŠ,

OIB: 38309740312

Trg kralja Tomislava 1, 22320 Drniš

Tel.: 022/888-830

Faks: 022/888-831

[www.drnis.hr](http://www.drnis.hr)

Odgovorna osoba: mr.sc. Josip Begonja, gradonačelnik

***2. Osoba za kontakt:***

Ivana Sučić- za upite vezane uz predmet nabave

Tel.: 022/888-845

E-mail: ivana.sucic@drnis.hr

***3. Popis gospodarskih subjekata s kojima je naručitelj u sukobu interesa*:**

* FAGUS d.o.o., OIB:36556925512, Drniš, fra Joze Jerkovića 1.

***4. Evidencijski broj nabave*:** JN 25/23

***5. Vrsta postupka nabave*:** Jednostavna nabava

***6. Procijenjena vrijednost nabave*:** 7.000,00 EUR bez PDV-a

***7.Predmet nabave*:**

Predmet nabave je Izrada projektno-tehničke dokumentacije i troškovnika za postavljanje mlinova u prizemlje Stare mlinice u kanjonu rijeke Čikole.

Detaljan opis predmeta nabave naveden je u Projektnom zadatku, koji je sastavni dio ovog Poziva.

*Po završetku izvršenja usluge, dokumentacija mora biti isporučena Naručitelju uvezana u jedinstveni dokument i producirana u dva (2) primjerka. Dokumentacija će također biti isporučena u digitalnom (elektroničkom) obliku, a format će se usuglasiti s Naručiteljem.*

***8. Količina predmeta nabave*:**

Količina predmeta nabave određena je u Projektnom zadatku i Troškovniku koji čine sastavni dio ovog Poziva.

Ponuditelj mora ponuditi cjelokupni predmet nabave koji se traži ovim Pozivom na dostavu ponuda. Ponude koje obuhvaćaju samo dio traženog predmeta nabave neće se razmatrati.

Ponuditelj je dužan ponuditi i izvršiti sve usluge sukladno svim tehničkim zahtjevima koji su navedeni u ovom Pozivu na dostavu ponuda, važećim zakonima, pravilnicima te pravilima struke.

***9. Način izvršenja*:** Ugovor

***10. Mjesto izvršenja*:** Uredski prostori Ponuditelja i po potrebi uredski prostori Naručitelja.

***11. Rok izvršenja*:** 4 mjeseca od dana obostranog potpisa Ugovora.

***12. Osnove za isključenje gospodarskog subjekta:***

*Javni naručitelj isključit će gospodarskog subjekta iz postupka ove nabave ako utvrdi da gospodarski subjekt nije ispunio obveze plaćanja dospjelih poreznih obveza i obveza za mirovinsko i zdravstveno osiguranje:*

* *u Republici Hrvatskoj, ako gospodarski subjekt ima poslovni nastan u Republici Hrvatskoj, ili*
* *u Republici Hrvatskoj ili u državi poslovnog nastana gospodarskog subjekta, ako gospodarski subjekt nema poslovni nastan u Republici Hrvatskoj.*

***Naručitelj prihvaća kao preliminaran dokaz potvrdu porezne uprave ili drugog nadležnog tijela u državi poslovnog nastana gospodarskog subjekta kojom se dokazuje da ne postoje navedene osnove za isključenje, ne stariju od dana početka postupka nabave (dan upućivanja ovog Poziva na dostavu ponuda).***

*U slučaju zajednice ponuditelja, svi članovi zajednice obvezni su pojedinačno dokazati da ne postoji osnova za isključenje.*

***13. Pravna i poslovna sposobnost koja se traži od Ponuditelja:***

***13.1.******Izvod o upisu*** *u sudski, obrtni, strukovni ili drugi odgovarajući registar države sjedišta gospodarskog subjekta ili ako se oni ne izdaju u državi sjedišta gospodarskog subjekta, gospodarski subjekt može dostaviti izjavu s ovjerom potpisa kod nadležnog tijela kojom ponuditelj dokazuje da ima registriranu djelatnost u svezi s predmetom nabave.*

*Dokaz ne smije biti stariji od dana početka postupka nabave (dan upućivanja Poziva na dostavu ponuda).*

*U slučaju zajednice ponuditelja svi članovi zajednice obvezni su pojedinačno dokazati pravnu i poslovnu sposobnost.*

*Ovaj uvjet se traži iz razloga što bi time naručitelju dao opravdanu vjeru i sigurnost da gospodarski subjekt posjeduje registraciju za izvršavanje predmetne nabave.*

***14. Tehnička i stručna sposobnost koja se traži od Ponuditelja:***

***14.1. Popis glavnih usluga*** pruženih u godini u kojoj je započeo postupak jednostavne nabave i tijekom tri godine koje prethode toj godini, a koji mora sadržavati najmanje jedan (1),a najviše tri (3) ugovora ista ili slična predmetu nabave čiji zbrojeni iznos mora biti najmanje u visini procijenjene vrijednosti ovog predmeta nabave.

* za potrebe utvrđivanja okolnosti iz točke 14.1. gospodarski subjekt obvezan je dostaviti popis glavnih usluga pruženih u godini u kojoj je započeo postupak jednostavne nabave i tijekom tri godine koje prethode toj godini.

Popis sadržava: vrijednost usluge, datum te naziv druge ugovorne strane.

Svi dokumenti traženi ovim Pozivom mogu se dostaviti u neovjerenoj preslici. Neovjerenom preslikom smatra se i neovjereni ispis elektroničke isprave. U svrhu dodatne provjere informacija naručitelj može zatražiti dostavu ili stavljanje na uvid izvornika ili ovjerenih preslika jednog ili više traženih dokumenata.

***15. Oblik, sadržaj, način izrade ponude:***

Ponuditelj se mora pridržavati uvjeta i zahtjeva iz Poziva na dostavu ponuda.

Ponuda mora biti pisana neizbrisivom tintom, na hrvatskom jeziku i latiničnom pismu.

Ponuditelj može dostaviti samo jednu ponudu.

Ponuda treba sadržavati slijedeće dijelove:

- popunjen troškovnik

- popunjen ponudbeni list

- dokaze iz t. 12. ovog poziva

- dokaze iz t. 13. ovog poziva

- dokaze iz t. 14. ovog poziva

- ostalo traženo ovim Pozivom.

Izmjena ili dopuna ponude dostavlja se na isti način kao i ponuda.

***16. Dopustivost alternativnih ponuda:***

Alternativne ponude nisu dopuštene.

***17. Način izračuna cijene:***

Cijena ponude je nepromjenjiva, te se izražava u eurima za cjelokupni predmet nabave. U cijenu ponude su uračunati svi troškovi i popusti, bez poreza na dodanu vrijednost, koji se iskazuje zasebno.

Ispravci u ponudi moraju biti vidljivi (bez korištenja korektora, već pogreške precrtati linijom), te uz navod datuma ispravka potvrđeni potpisom ovlaštene osobe ponuditelja.

***18. Rok, način i uvjeti plaćanja:***

Predujam je isključen, kao i traženje sredstava osiguranja plaćanja.

Plaćanje na poslovni račun ponuditelja u roku od 30 dana od dana zaprimanja računa.

***19. Jamstva:***

Neovisno o vrsti traženog jamstva (Jamstvo za uredno ispunjenje ugovora), odabrani ponuditelj može uplatiti novčani polog u traženom iznosu. Polog se u odgovarajućem iznosu uplaćuje na žiro račun Grada Drniša IBAN: HR67 239000 11809500006, poziv na broj: HR68 7242 - OIB ili VAT uplatitelja. Za inozemne uplate SWIFT (BIC) banke: HPBZHR2X. Svrha plaćanja: Jamstvo za uredno ispunjenje ugovora.

***19.1. Jamstvo za uredno ispunjenje ugovora***

Odabrani ponuditelj je obvezan, kao Izvršitelj, najkasnije u roku od 10 (deset) dana od dana potpisivanja ugovora, Naručitelju dostaviti jamstvo za uredno ispunjenje ugovora na iznos koji pokriva visinu od 10% (slovima: deset posto) vrijednosti Ugovora (bez PDV-a).

Jamstvo se dostavlja u obliku bjanko zadužnice koja pokriva navedeni iznos, ispostavljena sukladno Pravilniku o registru zadužnica i bjanko zadužnica (NN 115/12, 125/14 i 82/17).

U slučaju sklapanja ugovora sa Zajednicom gospodarskih subjekata jamstvo za uredno ispunjenje ugovora može dostaviti bilo koji član iz Zajednice gospodarskih subjekata, u cijelosti ili parcijalno s članom/ovima, pod uvjetom da jamstvo za uredno ispunjenje ugovora, u bilo kojem slučaju pokriva visinu od 10% (deset posto) vrijednosti ugovora bez PDV-a.

Jamstvo za uredno ispunjenje ugovora biti će naplaćeno u slučaju povrede ugovornih obveza od strane odabranog ponuditelja. Ako jamstvo za uredno ispunjenje ugovora ne bude naplaćeno, Naručitelj će ga vratiti odabranom ponuditelju neposredno nakon izvršenja svih obveza sukladno sklopljenom ugovoru.

***20. Rok valjanosti ponude:***

60 dana od dana otvaranja ponuda.

***21. Kriterij odabira ponude:***

Ekonomski najpovoljnija ponuda, odnosno relevantni ponder cijene je 100% (najniža cijena valjane ponude).

Ako dvije ili više valjanih ponuda imaju istu ponuđenu cijenu, naručitelj će odabrati ponudu koja je zaprimljena ranije.

***22. Datum, vrijeme, mjesto i način dostave ponuda:***

Rok za dostavu ponuda je **25. svibnja 2023. godine do 12:00 sati, bez obzira na način dostave.**

**Ponuda se dostavlja na e-mail adrese:** **ivana.sucic@drnis.hr** **i**  **tina.bacic@drnis.hr**

Ponuditelj može svoju ponudu dostaviti i poštom i/ili neposrednom predajom u pisarnicu.

U slučaju dostave ponude poštom ili neposrednom predajom, Ponuditelj je na omotnici obavezan naznačiti:

Grad Drniš

Trg kralja Tomislava 1

22320 Drniš

„Usluga izrade projektno-tehničke dokumentacije i troškovnika za postavljanje mlinova u prizemlje Stare mlinice u kanjonu rijeke Čikole.*“ JN 25/23*

„NE OTVARAJ“

-na poleđini omotnice:

Naziv i adresa ponuditelja.

Ponuditelj odabire način dostave ponude i sam snosi rizik eventualnog gubitka odnosno nepravovremene dostave ponude.

Ponude koje nisu pristigle u navedenom roku neće se otvarati i vratit će se ponuditelju neotvorene.

Otvaranje ponuda nije javno.

***23. Rok donošenja odluke o odabiru:***

20 dana od dana isteka roka za dostavu ponuda.

***24. Posebne odredbe:***

Na Odluku o odabiru najpovoljnije ponude žalba nije dopuštena.

Naručitelj zadržava pravo poništiti ovaj postupak nabave u bilo kojem trenutku, odnosno ne odabrati niti jednu ponudu, a sve bez ikakvih obveza ili naknada bilo koje vrste prema ponuditeljima.

**Prilog 1.**

**PROJEKTNI ZADATAK**

**Uvod**

Predmet nabave je Izrada projektno-tehničke dokumentacije i troškovnika za postavljanje mlinova u prizemlje Stare mlinice u kanjonu rijeke Čikole.

Prilikom izrade projektno-tehničke dokumentacije potrebno je posebno obratiti pažnju na samu prezentaciju sadržaja Mlinice, te prezentacijski sadržaj implementirati u projektno-tehničku dokumentaciju i troškovnik.

S obzirom na povijesnu i kulturnu vrijednost objekta koji je ujedno i zaštićeno kulturno dobro potrebno je u prizemlju zgrade izvesti kamenom zidano kućište za tri mlina, te izraditi i mlin i ugraditi ga u samu zgradu.

Stara Mlinica je obnovljena tijekom 2015. i 2016. godine u okviru provedbe projekta "Razvoj turizma na rubnim dijelovima NP Krka", koji je bio sufinanciran iz fondova Europske unije iz Europskog fonda za regionalni razvoj. Stara Mlinica je otvorena za posjetitelje 2016. godine, te je u njoj stalno izložena izložba "Od zrna do pogače" na katu građevine, dok građevina u prizemlju nema sadržaja.

Kroz ovaj projekt je planirano izraditi potrebnu dokumentaciju za detaljan koncept rješenja povrata nekadašnje funkcije građevine - a to je mlinica. Predviđeni rok za provedbu projekta je 4 mjeseca. Postojeći objekt- Stara Mlinica je u vlasništvu Grada Drniša.

Oprema i usluge bit će opisani u glavnom dijelu dokumenta, a također će se izraditi i detaljan troškovnik usklađen s pravilima EU projekata i sukladno odredbama Zakona o javnoj nabavi. Stara drniška mlinica je u vlasništva Grada Drniša.

Stara drniška mlinica u kanjonu rijeke Čikole stotinjak metara nizvodno od drniškog mosta bila je desetljećima izvan upotrebe. Razlog tome je otežana pristupačnost. Pristupačna je bila samo tovarnoj stoci (konji, magarci....), ali ne i kolima. Zgrada je na osnovi sačuvanih elemenata i temeljem analogije 2014. i 2015. godine rekonstruirana i obnovljena u okviru provedbe projekta „Razvoj turizma na rubnim dijelovima NP Krka“. Rekonstruirani su i pristupni putovi (staze), te je izgrađena predivna šetnica od utvrde Gradina do Stare mlinice. U mlinici je prezentirana etnografska zbirka Gradskog muzeja Drniš i ona je otvorena javnosti.

Kroz obnovu Stare Mlinice nisu međutim rekonstruirani mlinski pogoni, dakle, vitalni, bitni dijelovi po čemu je mlinica ono što ona jeste. Imala je tri mlinska pogona. Po analogiji se može pretpostaviti da su dva bila za pšenicu i ječam a jedan za kukuruz, tri osnovne vrste žitarica koje su se uzgajale u ovom kraju. Da bi se mlinica u potpunosti rekonstruirala potrebno je provesti ovaj projekt.

**1. Opis**

Predmetna usluga obuhvaća izradu slijedeće dokumentacije:

1. Geodetski snimak postojećeg stanja sa 3D skenerom
2. Arhitektonski snimak postojećeg stanja
3. Idejni projekt
4. Glavni projekt
5. Troškovnik.

**2. Odgovornost i preduvjeti**

Odgovornost Naručitelja:

* Definiranje voditelja projekta i osoblja koji će pružati podršku projektu
* Definiranje lokacije, osiguravanje nesmetanog pristupa svim potrebnim lokacijama tijekom trajanja projekta
* Osiguravanje svih inputa (idejno rješenje, standardi, građa, sadržaj)
* Organizacija radnih sastanaka
* Revizija prvih verzija dokumentacije
* Prihvat konačne dokumentacije.

Odgovornost odabranog ponuditelja:

* Definiranje voditelja projekta i osoblja koji će raditi na isporuci projekta
* Primjena priznatih metodologija projektnog vođenja i izvještavanja projektnog statusa.

Preduvjeti:

* Pristup svim inputima
* Pristup lokaciji
* Suradnja svih uključenih timova.

**3. Završetak projekta**

Projekt će se smatrati završenim kad se Naručitelju isporuči sve ugovoreno.

**4. Lokacija rada**

Uredski prostori Ponuditelja i po potrebi uredski prostori Naručitelja.

**5. Rok isporuke**

Ukupni rok isporuke je 4 mjeseca od dana obostranog potpisa ugovora.

Izvršenje usluga može započeti odmah od dana obostranog potpisa ugovora.

Odabrani ponuditelj je na početku obvezan posjetiti lokaciju i održati prvi radni sastanak s Naručiteljem te tada isporučiti prvu verziju vremenskog plana projekta.

**6. Način isporuke**

Po završetku izvršenja usluge, dokumentacija mora biti isporučena Naručitelju uvezana u jedinstveni dokument i producirana u dva (2) primjerka. Dokumentacija će također biti isporučena u digitalnom (elektroničkom) obliku.

**Prilog 2.**

**TROŠKOVNIK**

**Predmet nabave:** *Izrada projektno-tehničke dokumentacije i troškovnika za postavljanje mlinova u prizemlje Stare mlinice u kanjonu rijeke Čikole,* ***JN 25/23.***

|  |  |  |  |  |  |
| --- | --- | --- | --- | --- | --- |
| **Red. br.** | **Naziv stavke** | **Jedinica mjere** | **Količina** | **Jedinična cijena** | **Cijena bez PDV-a** |
| **1.** | Usluga Izrada projektno-tehničke dokumentacije i troškovnika za postavljanje mlinova u prizemlje Stare mlinice u kanjonu rijeke Čikole | ugovor | 1 |  |  |

 **Cijena bez PDV-a \_\_\_\_\_\_\_\_\_\_\_\_\_\_\_\_\_\_\_**

 **Iznos PDV-a \_\_\_\_\_\_\_\_\_\_\_\_\_\_\_\_\_\_\_**

 **Cijena s PDV-om \_\_\_\_\_\_\_\_\_\_\_\_\_\_\_\_\_\_\_**

*(Svi eventualni troškovi i popusti moraju biti uključeni u cijenu ponude bez PDV-a)*

Izjavljujemo da smo proučili Poziv na dostavu ponuda iz kojeg prihvaćamo sve odredbe i izvršit ćemo predmet nabave u skladu s tim odredbama i za cijene koje smo naveli u ponudi/troškovniku što potvrđujemo svojim potpisom i pečatom.

U \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 2023. godine

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 M.P. (ime i prezime ovlaštene osobe Ponuditelja)

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (Potpis)

*Napomena: Ako ponuditelj nije u sustavu poreza na dodanu vrijednost ili je predmet nabave oslobođen poreza na dodanu vrijednost, na mjesto predviđeno za upis cijene ponude s porezom na dodanu vrijednost, upisuje se isti iznos kao što je upisan na mjestu predviđenom za upis cijene ponude bez poreza na dodanu vrijednost, a mjesto predviđeno za upis iznosa poreza na dodanu vrijednost ostavlja se prazno.*

**Obrazac 1.**

**PONUDBENI LIST**

**Predmet nabave:** Izrada projektno-tehničke dokumentacije i troškovnika za postavljanje mlinova u prizemlje Stare mlinice u kanjonu rijeke Čikole, **JN 25/23.**

**1. Naručitelj: GRAD DRNIŠ, Trg kralja Tomislava 1, 22320 Drniš, OIB: 38309740312**

**2. Ponuditelj:**

|  |  |
| --- | --- |
| Zajednica gospodarskih subjekata (zaokružiti) \* | DA NE |
| Naziv i sjedište ponuditelja /zajednice gospodarskih subjekata (nepotrebno precrtati: |  |
| Adresa ponuditelja:  |  |
| Odgovorna osoba : |  |
| Osoba za kontakt: |  |
| Broj telefona:  |  |
| Adresa e-pošte: |  |
| OIB / Nacionalni identifikacijski broj prema zemlji sjedišta gospodar. subjekta: |  |
| IBAN, banka: |  |
| Ponuditelj je u sustavu PDV-a (zaokružiti): | DA NE |

**3.Cijena ponude:**

|  |  |
| --- | --- |
| **Cijena ponude** (bez PDV-a): |  |
| **Iznos PDV-a:**  |  |
| **Cijena ponude** (s PDV-om):  |  |

**4. Rok valjanosti ponude**  je \_\_\_\_\_\_\_\_ dana od dana isteka roka za dostavu ponuda.

**PONUDITELJ:**

\_\_\_\_\_\_\_\_\_\_\_\_\_\_\_\_\_\_\_\_\_

 (Pečat i potpis ponuditelja)

U \_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_2023. godine.

\*U slučaju zajednice gospodarskih subjekata popuniti Dodatak I ponudbenog lista

Dodatak I Ponudbenom listu1

**PODACI O ČLANOVIMA ZAJEDNICE GOSPODARSKIH SUBJEKATA**

Napomena:

Ovaj list se popunjava za svakog člana zajednice zasebno.

|  |  |
| --- | --- |
| NOSITELJ PONUDE | ČLAN ZAJEDNICE GOSPODARSKIH SUBJEKATA |

(nepotrebno precrtati)

|  |  |
| --- | --- |
| Naziv i sjedište:  |  |
| Adresa:  |  |
| Odgovorna osoba : |  |
| Osoba za kontakt: |  |
| Broj telefona/ Broj faksa:  |  |
| Adresa e-pošte: |  |
| OIB / Nacionalni identifikacijski broj prema zemlji sjedišta gospodar. subjekta: |  |
| IBAN, banka: |  |
| Ponuditelj je u sustavu PDV-a (zaokružiti): PDV-a (zaokružiti): | DA NE |
| Predmet (dio ugovora koji će izvršavati pojedini član zajednice gospodarskih subjekata): |  |
| Količina: |  |
| Postotni dio: |  |
| Vrijednost dijela ugovora koji izvršava pojedini član zajednice gospodarskih subjekata ponuditelja s PDV-om |  |

*Član zajednice ponuditelja ovlašten za komunikaciju s naručiteljem:*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **PONUDITELJ:**

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Pečat i potpis ponuditelja)

 U \_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_2023.godine.

1Ponudi se može priložiti više obrazaca, ovisno o broju članova zajednice subjekata